मंदिर की तरफ चढ़ाई करती दिखीं; ट्रोलिंग से बेपरवाह हर हर महादेव का उद्घोष भी किया
Sara Ali Khan Amarnath Yatra Video सारा अली खान गुरुवार को अमरनाथ पहुंचीं। उन्होंने बाबा बर्फानी के दर्शन किए थे। अब उन्होंने अपनी अमरनाथ यात्रा का वीडियो भी शेयर किया है। वीडियो में सारा डंडे के सहारे मंदिर की तरफ चढ़ाई कर रही हैं।
सारा अली खान गुरुवार को अमरनाथ पहुंचीं। उन्होंने बाबा बर्फानी के दर्शन किए। अब उन्होंने अपनी अमरनाथ यात्रा का वीडियो भी शेयर किया है। वीडियो में सारा डंडे के सहारे मंदिर की तरफ चढ़ाई कर रही हैं।
इसके साथ ही वो हर हर महादेव का उद्घोष भी करती देखी जा रही हैं। चूंकि जम्मू-कश्मीर में ठंड है, इसलिए सारा गर्म कपड़े में नजर आ रही हैं। उनके आस-पास और भी श्रद्धालु देखे जा सकते हैं। मंदिर में प्रवेश करते वक्त सारा पारंपरिक रूप से सिर पर दुपट्टा लगाई हुई हैं।
पिछले महीने सारा को महाकाल जाने पर ट्रोलिंग का सामना करना पड़ा था, हालांकि ऐसा लगता है कि इससे उन्हें कोई फर्क नहीं पड़ा है।
हिंदुओं के लिए अमरनाथ यात्रा का महत्व अहम, बर्फ से बनता है शिवलिंग
अमरनाथ धाम जम्मू-कश्मीर में हिमालय की गोद में स्थित एक पवित्र गुफा है, इसे हिंदुओं का सबसे पवित्र स्थल माना जाता है। माना जाता है कि अमरनाथ की पवित्र गुफा में भगवान शिव एक बर्फ-लिंगम यानी बर्फ के शिवलिंग के रूप में विराजमान हैं। बर्फ से शिवलिंग बनने की वजह से इसे 'बाबा बर्फानी' भी कहते हैं।
पवित्र गुफा ग्लेशियरों, बर्फीले पहाड़ों से घिरी हुई है। गर्मियों के कुछ दिनों को छोड़कर यह गुफा साल के अधिकांश समय बर्फ से ढकी रहती है। गर्मियों के उन्हीं दिनों में यह दर्शन के लिए खुली रहती है। खास बात ये है कि इस गुफा में हर साल बर्फ का शिवलिंग प्राकृतिक रूप से बनता है।
बर्फ का शिवलिंग, गुफा की छत में एक दरार से पानी की बूंदों के टपकने से बनता है। बेहद ठंड की वजह से पानी जम जाता है और बर्फ के शिवलिंग का आकार ले लेता है। इसी बर्फ के शिवलिंग के दर्शन के लिए हर साल लाखों की संख्या में श्रद्धालु अमरनाथ की यात्रा करते हैं।
बहुत बड़ी शिव भक्त हैं सारा, कट्टरपंथियों के निशाने पर भी रही हैं
सारा अली खान शिव भक्त हैं। उन्होंने पिछले 6 महीने में 4 बार उज्जैन के महाकाल मंदिर का दर्शन किया। इस वजह से वो ट्रोलर्स के निशाने पर भी रही हैं। वे जान्हवी कपूर के साथ केदारनाथ भी जा चुकी हैं।
सारा के पिता सैफ अली खान मुस्लिम हैं, जबकि उनकी मां अमृता सिंह हिंदू हैं। सारा अपने पिता का ही टाइटल यूज करती हैं।
विरोधियों को दे चुकी हैं जवाब, कहा- अजमेर भी जाऊंगी और महाकाल भी
मंदिरों में जाने के लिए सारा अली खान कट्टरपंथियों के निशाने पर रहती हैं। मुस्लिम होने के बावजूद सनातन धर्म के प्रति आस्था कुछ लोगों को पसंद नहीं आती हैं। इसी वजह से सोशल मीडिया पर लोग उनके ऊपर टिप्पणी भी करते हैं। अपनी फिल्म जरा हटके-जरा बचके के प्रमोशन के दौरान सारा ने विरोधियों को जवाब भी दिया था।
सारा ने कहा था- मैं जितनी शिद्दत से अजमेर शरीफ जाउंगी, उतनी ही शिद्दत से गुरुद्वारा बंगला साहिब या महाकाल जाउंगी और जाती रहूंगी। जिसको मुझे ट्रोल करना है वो ट्रोल कर सकते हैं। मुझे कोई फर्क नहीं पड़ता। लेकिन कहीं भी जाकर सबसे जरूरी बात ये होती है कि आपको वहां की ऊर्जा अच्छी लगनी चाहिए, मैं ऊर्जा में मान्यता रखती हूं।